Plaasmoorde!!!!! Farm Murders!!!!! - Page 42 - Stormfront
Page 42 of 673 « First < 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 92 142 542 > Last »
10-02-2006, 01:10 PM #411
Boer en vrou het noue ontkoming met inbreker
KANONEILAND. – ’n Wingerdboer en sy vrou het Vrydag hier ’n noue ontkoming met ’n inbreker gehad wat hulle op heter daad in hul huis betrap het en dié ná ’n gestoei hul vuurwapen afgeneem het.
Mnr. Kolie Strauss (69) van die plaas Bloemsmond, wat twee dae voor die voorval ’n kleinerige knie-operasie ondergaan het, sê die inbreker het die .38 Special-rewolwer by hom afgeneem en toe gevlug.
“ ’n Mens is maar dom in so ’n situasie. Miskien was ons maar net ’n sagte teiken.
“Ons is net dankbaar ons het niks oorgekom nie.
“Dit is ’n groot wonderwerk,” sê Strauss wat die inbreker in hom en sy vrou, Adrie (62), se huis agternagesit en aangekeer het voordat dié hom in hul kombuis oorrompel het.
Mev. Strauss het omstreeks 02:00 met die trap na die onderste deel van hul dubbelverdiepinghuis gegaan omdat sy gedink het hul hond wou na buite gaan.
Sy het egter gesien die kombuisdeur staan oop en “geweet daar is groot fout”.
“Nog voordat my kop aan die werk kon gaan, is ek die skietding in my hande gegee,” sê mnr. Strauss wat toe wakker gemaak is.
Die egpaar het die huis gefynkam om vas te stel of daar ’n inbreker was.
In die kombuis het hulle twee stukkende vensters aangetref.
“Toe ons naby die slaapkamer kom, het iemand voor ons verbygehardloop.
“Ons het hom agternagesit en ek het ’n waarskuwingskoot of twee afgevuur,” sê mnr. Strauss.
“Die man het egter nie gestop nie en ons wou hom in hegtenis neem.”
Terug in die kombuis het hulle geslaag om die man te konfronteer en mev. Strauss het die polisie gaan bel.
“Terwyl sy weg was, het hy die oorhand oor my gekry en die skietding gevat.”
Hierna het die inbreker op die vlug geslaan.
’n Dertigjarige man, wat beweer hy het vroeër vir die egpaar gewerk, is sowat twee uur later deur die polisie aangekeer.
Die Strauss-egpaar se vuurwapen is ook teruggekry.
Hieroor, sê mnr. Strauss, is hy baie dankbaar teenoor die polisie van Kanoneiland en Keimoes.
Hy sê hy ken nie die verdagte nie, maar dit is moontlik dat dié vroeër vir hom los werkies kon verrig het. Strauss meen die voorval het hom ’n les geleer.
“Dit is my blywende indruk dat wanneer dit die volgende slag gebeur, ’n mens dit baie anders sal hanteer.
“Almal hier is redelik veiligheidsbewus, maar miskien is ons ’n bietjie laks.”
Kapt. Cherelle Ehlers, provinsiale polisiewoordvoerder, sê die verdagte sal na verwagting vandag in die hof verskyn.
10-02-2006, 02:30 PM #412
SUID-KAAP: Vermoorde seun los ‘gedenk-tuintjie’ vir ouers
GEORGE. – Plaveisel en ’n tuintjie wat met liefde aangelê is terwyl hulle weg was met vakansie. Babavoëltjies op sitstokke vernuftig vervaardig uit dryfhout en tapstokke. Thabo, die baster-labrador wat hy as verwaarloosde brakkie by die Dierebeskermingsvereniging gekry het.
Dít is die tasbare herinnering aan Ben en Ann van Niekerk van Mannstraat, Loeriepark, se seun, Theo (44), wat verlede week wreed vermoor is.
Hulle kan maar net nie vrede maak met sy dood nie en die trane lê vlak waar hulle om die eetkamertafel met die rooi tafeldoek praat oor hul seun, vir wie Saterdag ’n gedenkdiens in die NG kerk Bergsig gehou is. Hy is vroeër veras tydens ’n private plegtigheid.
“Hy sou sy eie besigheid begin het,” vertel Ann, sy ma, en wys besigheidskaartjies, so pretensieloos soos die man in kakie wat uit die foto glimlag.
Theo, wat aan die Hoërskool Linpark in Pietermaritzburg gematrikuleer het, het later by dieselfde skool en by Plessislaer Tegniese Kollege wiskunde en wetenskap gegee.
Hy was lief vir reis, diep gelowig, en het graag gesing en die klavier, wat in sy kamer staan, bespeel. Hy het by Vegetation Management, wat uitheemse plantegroei vir Eskom uitgeroei het, gewerk totdat personeel afgedank is.
“Hy het ’n huis in Steytlerville, maar hy het toe by ons kom bly in die kamer agter die garage, waar hy ook sy eie badkamer gehad het.”
Dié kamer se deur loop uit op ’n toegemaakte binnehof.
“Ons vermoed hy is oorval terwyl hy besig was met sy bonsai-boompies of om sy voëltjies toe te maak,” sê Ann.
“Hy het sowat drie maande gelede met die Gouldion-voëltjies begin teel, en die eerste kuikentjies het pas uitgebroei,” vertel sy en hulle gaan wys die mooi bont voëltjies in hul hokkies in die binnehof.
“Die sleutel van die veiligheidshek was erg gebuig, so asof hy probeer het om die hek toe te druk om te keer dat iemand inkom,” vertel Ann.
“Theo het saans sesuur gaan bad en dan in sy kamerjas en pantoffels in die binnehof sy pyp kom sit en rook.”
Twee televisiestelle, ’n videospeler, ’n rekenaar, ’n selfoon, ’n draagbare radio en musiekstelsel is gesteel.
Hy is erg aangerand, het die polisie vir hulle vertel.
Die verdagte is vort met Theo se Nissan 1400-bakkie. “Sy beddegoed is ook weg – miskien het hulle dit gebruik om die buit mee toe te gooi.” Die bakkie is in Pacaltsdorp gevind.
“Ons wil vir almal wat ons in die moeilike tyd ondersteun het, baie dankie sê. Eers in sulke omstandighede kom ’n mens agter hoeveel mense omgee.”
’n Verdagte (26) van Thembalethu het op 22 September in die hof verskyn en die saak is uitgestel vir verdere ondersoek, het kapt. Malcolm Pojie, polisiewoordvoerder gister gesê.
10-02-2006, 02:38 PM #413
Man sterf tien weke ná aanval op gesin in huis
’n Kartograaf van The Reeds in Centurion is verlede week dood nadat hy byna tien weke lank, ná ’n aanval by sy huis, in ’n hospitaal om sy lewe geveg het.
Mnr. André Henning (47) is in Julie in die vroeë oggendure saam met sy gesin in hul huis aangeval. ’n Groep mans het ’n klip deur ’n vensterruit van hul huis gegooi en só ingekom.
Henning en sy vrou Daleen (46) het van die slag wakker geword en gaan ondersoek instel.
Hul twee seuns, Dewald (16) en Marinus (14), was in hul kamers toe die aanvallers ingekom het.
Die mans het in Afrikaans vir selfone gevra, het me. Henning gesê. Hulle het vir haar gesê dat hulle haar gaan “vrek skiet”.
“Ek het gebid: Here, help. Here, help. Here, help,” het sy gesê.
Die aanvallers het vermoedelik ook haar gebede gehoor en kort daarna met R100, ’n selfoon en ’n televisiestel gevlug.
“Op die oomblik wat ek begin bid het, was een by Dewald in die kamer. Dewald het (later) gesê dit was asof ’n hand hom in die bed vasgedruk het. Die krag van die Here is sterker as die van die vyand,” het me. Henning gesê.
Die aanvallers het glo kort nadat hulle die huis binne is, op die egpaar losgebrand. ’n Koeël het me. Henning in die bors getref. Dieselfde koeël het haar in die arm getref.
Haar man is onder die ken geskiet. Hy was nog wakker toe hy na die Unitas-hospitaal geneem is en het sedertdien om sy lewe geveg. Hy is Donderdag in die hospitaal dood.
“Hulle (die aanvallers) ontneem my van ’n man, my kinders van ’n pa. Hoe sê jy vir jou kinders dis maar reg, dis maar oukei?”
10-02-2006, 02:47 PM #414
Inwoners vat misdaad sélf vas
Inwoners van die Mooiplaats-Suid-omgewing, oos van Pretoria, sit nie net terug en wag vir misdaad in hul omgewing om te verdwyn nie: Hulle doen ook sélf iets om misdaad te bekamp.
Minstens 30 inwoners het gister blitsvinnig reageer nadat ’n inwoner van die omgewing (wat meestal uit kleinhoewes bestaan) ’n noodoproep oor sy tweerigtingradio uitgestuur het.
Die man, wat verkies om anoniem te bly, het mense op sy kleinhoewe betrap nadat hulle ’n draad tussen hom en ’n buurman se kleinhoewe geknip het.
Hy en sy gesin was glo op pad kerk toe, toe hulle die vermeende oortreders gewaar het. Vier mans, almal glo onwettige immigrante, is in hegtenis geneem. Daar is na bewering ’n groot probleem in die omgewing met veral onwettige immigrante wat die kleinhoewes betree.
Luidens die polisie se jongste misdaadsyfers wat verlede week bekend gemaak is, het meer as die helfte van die genoemde misdade in die Boschkop-polisiëringsgebied toegeneem.
Byna 200 meer voorvalle van huisbraak is as die vorige boekjaar aangemeld, 73 meer voorvalle van diefstal uit ’n motorvoertuig is in die omgewing opgeteken en gewapende rooftogte by huise het van 5 voorvalle in 2004-’05 tot 11 in die jongste syfers gestyg.
Verskeie inwoners in die Mooiplaats-Suid-omgewing is egter daagliks per radio met mekaar in verbinding, het mnr. Jaco Raubenheimer, een van die inwoners, gesê. Boonop is hulle besig om ’n gemeenskapspolisiëringsforum (GPF) in noue samewerking met die polisie te stig.
Volgens Raubenheimer het hulle sowat ’n jaar gelede begin om inwoners te mobiliseer.
“Ons wou bure weer kry om met mekaar te praat. Dit het eers moeilik gegaan, maar toe het die projek skielik momentum gekry. Die radionetwerk is die gom van die gemeenskap,” het hy gesê.
Inwoners sien ook om na mekaar se huise wanneer iemand nie tuis is nie en organiseer self misdaadvoorkomingspatrollies in die omgewing.
Insp. Paul Ramaloko, polisiewoordvoerder, kon teen gistermiddag nie bevestig dat die vyf mans aangekeer is nie.
10-03-2006, 05:19 AM #415
Boer opgehang, vrou ernstig beseer in aanval
PAUL ROUX. – Gistermiddag helder oordag is ’n afgetrede boer hier vermoor en sy vrou kritiek gelaat toe waarskynlik diewe hulle in hul huis hier op die dorp aangeval het.
Mnr. Fanie Schoeman (74) is in sy motorhuis met draad opgehang.
Mev. Christie Schoeman is na verneem word oor die kop en in die gesig geslaan. Sy is kritiek en is na die Hoogland-Medi-Clinic op Bethlehem vir behandeling gebring. Volksblad verneem dat die voorval omstreeks 16:00 plaasgevind het. Slegs die inhoud van mev. Schoeman se handsak is na bewering gevat.
Schoeman het op die plaas Rietpoort in die Paul Roux-distrik geboer en het verlede jaar afgetree. Sy seuns boer nou op die plaas.
Mnr. Johan Schoeman, sy seun, sê hy glo die motief was moord. “My pa is vermoor,” het hy aan Volksblad gesê.
Hy sê sy ma het om 16:15 gebel en gesê dat hulle aangeval is. Dit is nie bekend hoeveel aanvallers betrokke was nie. Die polisie ondersoek die saak.
Schoeman word ook oorleef deur sy seuns, Fanie en Chris.
10-03-2006, 05:24 AM #416
Die Stem van 'n Boer
Rooi die bloed van onse mense oor die plase afgevee.
Klink die gil van ‘n bejaarde toe ‘n aanvaller haar betree.
Hoor ek die benoude uitroep, van ‘n boer wat na hulp vra.
Nog ‘n boer is wreed vermoor, wat die media glad nie pla:
Uit die land! Sê die minister, as jul oor die misdaad kla.
Hul verdiende loon sê almal, word geuiter agterna.
Kom die aanvaller in die dag, om te moor en af te knou -
Trane oor haar sagte wange, verkrag vermoorde vrou
Smekend soebat na genade, het die mes oor die keel gegly.
Goddeloos in diepe wese, het genot in moord verkry.
‘n Regering sonder dade, harte ongenesend seer.
Ons moet op staan, saam staan, voort gaan en ons self voor God bekeer.
10-03-2006, 05:40 AM #417
Familie ‘verbitterd, gebroke’ ná wrede dood
Pietersburg – “Ek kan nie meer nie.”
Dít was die laaste woorde wat een van die vermoorde veiligheidswagte wat Vrydag in Limpopo tydens ’n waaghalsige transitorooftog dood is, geprewel het.
Mnr. Deon Stein (20) was vir ’n kort ruk nog by sy bewussyn nadat ’n boer, mnr. Neels Hennop, hom uit ’n brandende geldwa gered het.
Stein se pa, Rex, het gistermiddag gesê een van sy seun se kollegas was op die toneel, tussen Marken en Baltimore, toe sy seun nog gelewe het.
“Hy het sy hand op Deon se been gesit en gesê: ‘Byt net vas, Deon.’
“My seun is kort daarna dood . . .” het ’n bedroefde Stein sr. gesê. Sy seun het drie maande gelede by SBV begin werk.
Stein sr. het gesê hy het ’n “lelike wrok” in sy hart teenoor sy seun se moordenaars. “As ek hulle in die hande kry, sal ek hulle stadig, regtig stadig, stukkie vir stukkie aan die brand steek.”
Stein is een van vier wagte wat Vrydag 75 km vanaf Lephalale ’n wrede dood gesterf het toe ’n bende rowers op hulle toegesak het.
Mnre. Marcus Malete (25), Dirk Kleynhans (28) en Hennie Botha (21) was binne die geldwa vasgekeer toe dit aan die brand gesteek is.
Die Burger het verneem 21 veiligheidswagte van die SBV-tak in Polo*kwane het gister nie vir werk opgedaag nie uit vrees vir hul lewe.
Mnr. Johan Smit, ’n bestuurder by dié tak, het egter gesê net sowat 10 mense het nie vir werk opgedaag nie. “Ons het gereël dat hulle berading ontvang,” het hy gesê.
Mev. Colette Kleynhans, vrou van Dirk Kleynhans, het gesê sy is baie verbitterd oor wat gebeur het.
Die egpaar is ses maande gelede getroud en sy is moontlik swanger.
Volgens haar sou haar man Vrydag nie gewerk het nie. “Hy is ingeroep omdat een van die ander wagte nie beskikbaar was vir dié rit nie.”
Kleynhans en haar familie is erg ontsteld omdat hulle eers Vrydag omstreeks 20:00 bevestiging van Kleynhans se dood gekry het.
“ ’n Vrou het my die middag gebel en gesê sy is so jammer om van my man se dood te hoor. Toe weet ek van niks nie. SBV kon ons darem vroeër laat weet het.” Haar broer, Armand, wat ook by SBV werk, het besluit om te bedank.
Om veiligheids*redes mag slegs die *bestuurder van elke geldwa ’n selfoon saamneem. “Ek kon nie eens my man gebel het om te vra of hy oukei is nie,” het Kleynhans gesê terwyl sy weer in trane uitgebars het.
Sy moet nou omsien na sy dogter, Chane (5), uit ’n vorige hu*welik.
Chane het gister nog nie verstaan waar haar pa is nie. Sy het vir haar ma ’n blom gegee en kort daarna gesê: “Mamma, ek het nou net vir Daddy op ’n foto gesoen.”
Botha se familie was gister nog erg geskok oor sy dood. “Hy is op só ’n wrede manier dood, maar ek is tevrede oor waar my kind nou is,” het sy ma, mev. Elize Botha, gesê.
Volgens die familie het Botha, nes Stein, drie maande gelede by SBV begin werk. “Hy het alles vir sy werk gegee en was mal daaroor. Hy was só ’n liefdevolle mens, wie kon dink dat dit met hom sou gebeur?” het sy broer, Dries, gevra.
Die vierde wag wat dood is in die vlammehel, mnr. Marcus Malete, het vir langer as ’n jaar by SBV gewerk.
Sy suster, mev. Gwenya Raphela, het gister gesê die familie is gebroke oor haar broer se dood.
“My ouers wil egter niks oor hom met die media deel nie,” het Raphela gesê.
10-04-2006, 04:39 AM #418
Oud-Bok se seun in hart gesteek
’n Mes in die hart, ’n motorongeluk kort daarna en hy leef.
Dít is die verhaal van mnr. Hannu Bezuidenhout (29) wat gisteroggend in Linksfield Ridge, Johannesburg, deur een van sy werkers met ’n mes aangeval is.
Bezuidenhout, ’n boukontrakteur, is die seun van die oud-Springbok-rugbyspeler, Nick Bezuidenhout.
Sy nagmerrie het Vrydag begin toe hy geweier het om ’n werker sy volle lone te betaal nadat dié nie werk wat hy verkeerd gedoen het, wou regstel nie. Sy pa het gister vertel: “Gisteroggend (Maandag) het die werker vir Hannu gekonfronteer.
“Maar Hannu het weggestap en net toe hy sy kantoor se deur wou oopsluit, het die man hom van agter gegryp, hom gesteek en die mes uitgepluk en weggehardloop.”
Hannu het nie besef hy is gesteek nie en het sy aanvaller agternagesit.
“Net toe hy hom wou vang, het hy gesien hoe die bloed by sy bors uitspuit. Hy het toe na sy bakkie gehardloop en in die rigting van die Linksfield Park-kliniek in Johannesburg, begin ry maar sowat 1 km verder het hy in ’n paal vasgery. Hy was toe so 3 km weg van die kliniek af,” het Bezuidenhout sr. gister by sy huis in Garsfontein vertel.
Bezuidenhout het gesê ’n man in ’n insleepvoertuig het gesien hoe sy seun in die paal vasry en het gestop om te help. “Hy het ’n noodhulptas by hom gehad en het iets, wat soos ’n prop lyk, in Hannu se wond gedruk om die bloed te stop en toe die ambulans ontbied.”
Bezuidenhout het gesê die aanvaller het sy seun deur sy borsbeen gesteek en sy hartspier, wat die hartkamers beskerm, stukkend gesny.
“Dokters het gesê as die mes ’n halwe sentimeter dieper gegaan het, sou dit een van sy hartkamers gepenetreer het en dan was hy weg.”
Bezuidenhout het gesê sy seun het vertel dat ’n stem die heeltyd vir hom gesê het: “Jy kan nie nou doodgaan nie. Jy moet vasbyt.”
Hannu se vrou, Ronel, is ses maande swanger en hulle het ook ’n 15 maande oue babaseun, Hanro.
Bezuidenhout het gesê hy is kwaad omdat die polisie nog niks gedoen het om sy seun se aanvaller aan te keer nie. “Die polisie was ook nog nie by Hannu vir ’n verklaring nie.”
Hy het ook ’n beroep gedoen op die man wat sy seun gehelp het, om hulle te kontak sodat hulle hom persoonlik kan bedank. Bezuidenhout sr. het in die 1970’s stut vir die Springbokke gespeel en ook vir die ou Noord-Transvaal uitgedraf.
10-04-2006, 04:48 AM #419
Spoggery oor moord op Zola Budd se pa lei tot tronk
Bloemfontein. – Sy gespog dat hy mnr. Frank Budd (56) jare gelede in sy kliphuisie buite Bloemfontein vermoor het, het die moordenaar Christo Barnard (40) twee nagte in die tronk in Limpopo en Mpumalanga besorg.
Dié oud-Bloemfonteiner, wat spog met ’n indrukwekkende misdaadrekord, het ’n nag in ’n polisiesel in Carolina deurgebring voordat hy na ’n sel in Makhado oorgeplaas is.
Die polisie soek na hom om inligting te kry oor ’n bakkie met gereedskap en onderdele wat hy glo by hom gehad het.
Die polisie het gister gesê Barnard het sommer sy intrek by mense op Carolina geneem nadat hy by hulle werk aan ’n bakkie laat doen het.
Hy het blykbaar intimiderend begin raak en vrees afgedwing deur glo te spog dat hy die moordenaar is wat mnr. Budd in 1989 op die plasie The Hope met sy eie haelgeweer doodgeskiet en geslaan het. Die polisie het daarvan te hore gekom. Verdere navrae het getoon dat ’n lasbrief vir sy inhegtenisneming op Makhado uitstaande is.
Barnard is in 1990 in die Vrystaatse hooggeregshof tot 12 jaar tronkstraf weens die moord op die pa van die langafstandatleet Zola (Budd) Pieterse opgelê. Hy is in September 1998 uit die Zonderwater-tronk by Pretoria, ná afslag van 18 maande, vrygelaat.
10-04-2006, 04:52 AM #420
Man sterf toe rowers losbrand in winkel
’n Middeljarige man is gister in ’n rooftog by ’n winkelsentrum in Kempton Park dood nadat die rowers hom in die bors geskiet het.
Die man was volgens me. Gerda Visagie, bestuurder van die Festival Mall in Kempton Park, besig om saam met sy vrou inkopies in die Hangover-klerewinkel te doen, toe drie rowers teen omstreeks 09:20 by die winkel ingebars het.
“Hulle het die kliënte en werknemers van die winkel in ’n kamer agter in die winkel ingedwing en toegesluit,” het Visagie gesê.
’n Skietery het glo uitgebreek en die 45-jarige man is in die bors getref. Een van die ander kliënte het probeer om noodhulp toe te pas, maar die man is kort nadat die nooddienste op die toneel opgedaag het, dood.
Visagie sê sy is nie seker hoeveel skote geskiet is nie. “Ek was nie sélf daar nie, maar mense in die omliggende winkels het gesê daar is heelwat skote geskiet.”
Sy weet ook nie wat tot die skietery gelei het nie.
Daar is gerugte dat die man self ’n pistool by hom gehad het, en probeer het om dit te gebruik.
Supt. Eugene Opperman, polisiewoordvoerder, sê egter hy is nie bewus daarvan nie.
Opperman sê die drie rowers het te voet met ’n groot hoeveelheid geld gevlug. Hy wou nie sê presies hoeveel geld geroof is nie.
Dit is glo die derde keer in die afgelope agt maande wat dié winkel, wat aan die buitekant van die winkelsentrum geleë is, beroof is.
“Ons is almal baie geskok oor wat gebeur het en sal saam met die polisie werk om die misdadigers te vervolg,” het Visagie gesê.